[{"text_idx": "#000003", "text": "Mae Trafnidiaeth Cymru wedi ymddiheuro\u2019n gyhoeddus i gwsmeriaid yr wythnos hon am y nifer o wasanaethau sydd wedi cael eu canslo neu eu gohirio ers iddyn nhw gymryd drosodd rhyw fis yn o\u0302l."}, {"text_idx": "#000005", "text": "\u201cRoedd y Prif Weinidog yn hynod o amddiffynnol pan gafodd ei feirniadu am y sefyllfa ar reilffyrdd Cymru, pan oedd miloedd lawer o deithwyr wedi dioddef, yn methu a\u0302 chyrraedd y gwaith neu\u2019n methu a\u0302 mynd adref o\u2019r gwaith."}, {"text_idx": "#000006", "text": "\u201cMae\u2019r oedi a\u2019r problemau oedd yn wynebu teithwyr yn yr wythnosau diwethaf, o dan y fasnachfraint newydd yn hollol annerbyniol, ac i\u2019r Prif Weinidog ddweud ddoe \u2018wnaethon ni ddim gaddo trawsnewid y rheilffordd mewn mis\u2019 \u2013 na, wnaethoch chi ddim, ac nid beirniadaeth ar y Llywodraeth ydi hyn, ond y pwynt ydi fod pethau wedi gwaethygu ar gyfradd frawychus yn ystod yr wythnosau diwethaf."}, {"text_idx": "#000007", "text": "\u201cRwy\u2019n cefnogi Trafnidiaeth Cymru mewn egwyddor gan fod pob un ohonom am weld gwell gwasanaethau rheilffordd, ond mae pobl eisiau gwell gwasanaeth ac yn edrych ymlaen at ddechrau pennod newydd \u2013 Mae angen i Lywodraeth Cymru roi\u2019r sicrwydd y bydd y fasnachfraint yma yn gwireddu yr hyn yr addawyd.\u201d"}]